Kaj Kunnas heinäkuussa 2012.
**Kaj Kunnas** (s. 23. maaliskuuta 1963 Pyhäjärvi Ul) on suomalainen urheilutoimittaja ja tietokirjailija. Kunnas toimi urheilutoimittajana Ylellä vuosina 1989–2017.

Urheilutoimittajana
-------------------

Kunnas työskenteli Ylen ruotsinkielisessä urheilutoimituksessa vuodesta 1989 vuoteen 2012 asti. Vuoden 2012 alusta hän siirtyi suomenkielisen Yle Urheilun palvelukseen. Kunnas palkittiin vuoden 2012 Suomen urheilugaalassa Urheilujournalismipalkinnolla.

Kunnas selosti jääkiekon maailmanmestaruuskilpailuja vuoteen 2011 asti ruotsiksi. Sotšin talviolympialaisissa 2014 Kunnas selosti naisten jääkiekkoa suomeksi. Lisäksi hän selosti myös muutaman ottelun jalkapallon maailmanmestaruuskilpailuissa 2014 suomeksi Ylellä. Kunnas herätti joulukuussa 2015 pahennusta verratessaan jääkiekko-ottelun tulosta raiskaukseen. Kunnas oli myös usein juontamassa Yle:n *Urheiluviikonloppu*-lähetyksiä. Hän on ollut mukana myös Ylen Aamu-TV:n *Jälkihiessä*.

Kunnas lupasi syödä hatullisen vetyjä, mikäli SaiPa sijoittuu kuuden parhaan joukkoon SM-liigan runkosarjassa kaudella 2013–2014. Kuvassa Kunnas lunastamassa lupaustaan Lappeenrannan kisapuistossa SaiPan sijoituttua neljänneksi.
Helmikuussa 2017 Kunnas kertoi irtisanoutuneensa ja lopettavansa työskentelyn Ylellä. Syyksi Kunnas mainitsi, ettei sairautensa jälkeen työ ole enää tärkeyslistalla yhtä korkealla kuin ennen. Hän ei kuitenkaan sulje pois mahdollisuutta työskennellä Ylelle tulevaisuudessa.

Jääkiekon pariin toimittajana Kunnas palasi Pyeongchangin talviolympialaisten televisiolähetyksissä helmikuussa 2018. Kunnas esiintyi pääasiassa TV5-kanavalla. Hän toimi TV5:n toimittajana myös kesäolympialaisissa 2020.

Kirjailijana
------------

Kunnas on ollut mukana kirjoittamassa seuraavia kirjoja:

* Kunnas, Kaj ja Lindfelt, Mikael: *Aikalisä – Urheilun elämä ja totuus*, s. 260. Helsinki: Fontana Media, 2004. ISBN 9789515506238.
* Kunnas, Kaj ja Nurmi, Paavo: *Kohtaaminen*, s. 185. Helsinki: Mistake Media, 2017. ISBN 9789527188118.
* Kunnas, Kaj ja Nurmi, Paavo: *Kohtaaminen II*. Helsinki: Mistake Media, 2020.

Muu julkisuus
-------------

Syksyllä 2014 Kunnas oli kilpailijana *Tanssii tähtien kanssa* -ohjelman yhdeksännellä tuotantokaudella. Huhtikuussa 2017 valittiin seuraavan kesän Tangomarkkinoiden pääkonserttien juontajaksi yhdessä Susanna Heikin kanssa.

Syyskuussa 2016 hänet valittiin vuoden positiivisimmaksi suomalaiseksi.

Yksityiselämä
-------------

Toukokuussa 2016 Kunnas sai aivoinfarktin ja hän jäi sairauslomalle. Hän palasi töihin syksyllä 2016.

Mauri Kunnas on Kaj Kunnaksen pikkuserkku. Kunnas on naimisissa Gerd Kummel-Kunnaksen kanssa ja heillä on kaksi tytärtä. Kunnas on koulutukseltaan filosofian maisteri. Hän valmistui Åbo Akademista pääaineenaan englannin kieli ja filologia. Kunnakset asuvat Karjaalla.

Lähteet
-------

1. ↑  Lundberg, Mats: Kaj Kunnas rakastaa urheilua.  *Sportpressen*, 15.6.2011, s. 10–11. Artikkelin verkkoversio. Viitattu 18.7.2012.
2. 1 2  Jokinen, Juha Veli: Kaj Kunnas palkattomalla virkavapaalla tanssikisan vuoksi *Iltalehti.fi*.  12.9.2014. Viitattu 12.11.2014.
3. ↑
4. ↑  Ylönen, Ulla: Kaj Kunnas lunasti vety-vetonsa - katso kuvat haasteesta! *Ilta-Sanomat*.  13.3.2014. Sanoma. Viitattu 7.11.2020.
5. ↑  Kaj Kunnas irtisanoutui Yleltä: "Ajatus kypsynyt varmaan kymmenen vuotta" *Helsingin Sanomat*.  28.2.2017. Viitattu 28.2.2017.
6. ↑  Kaj Kunnas sai huippupestin - olympiajääkiekon pariin TV5:lle! *iltalehti.fi*. Viitattu 22.6.2017.
7. ↑  Kunnari, Timo: Kaj Kunnas tekee paluun ruutuun – "Pitää katsastaa, mikä on geisha-kulttuurin tila" *iltalehti.fi*.  22.4.2021. Viitattu 25.7.2021.
8. ↑  Sisko kertoo laulaja Kikan viimeisestä, itkuisesta puhelusta: "Kuulin hänen äänestään, että kaikki ei ole hyvin" *www.iltalehti.fi*. Viitattu 28.10.2020.
9. ↑  Pääkonserttien juontajaparit valittu! - Tangomarkkinat *Tangomarkkinat*.  11.4.2017.  Arkistoitu 18.5.2017. Viitattu 22.6.2017.
10. ↑
11. ↑  Kaj Kunnas pitkälle sairauslomalle *yle.fi*. Viitattu 25.5.2016.
12. ↑  Aivoinfarktista toipuva Kaj Kunnas palaa töihin – "Välillä mietin, että uskallanko nukahtaa" *MTV.fi*.  8.9.2016.  Arkistoitu 22.12.2016. Viitattu 16.12.2016.
13. ↑  Selostaja Kaj Kunnas tunnetusta sukulaisestaan: Maurikin on vähän hörhö! *Seiska*.  25.3.2014. Viitattu 30.11.2015.
14. ↑  Kaj Kunnas ei nolostele: Jos Selänne itkee, minäkin itken *Länsiväylä*.  20.6.2014.  Arkistoitu 8.12.2015. Viitattu 30.11.2015.

Aiheesta muualla
----------------

Wikisitaateissa on kokoelma sitaatteja aiheesta ***Kaj Kunnas***. 

* Kaj Kunnas Twitterissä